કોઈ એક ટીમ સામે સૌથી વધુ સિક્સર્સ ફટકારવાની બાબતમાં પાકિસ્તાનનો વિસ્ફોટક બેટ્સમેન શાહિદ આફ્રિદી સૌથી આગળ છે. તેણે શ્રીલંકા વિરુદ્ધ સૌથી વધુ 63 સિક્સર્સ ફટકારી છે. રોહિત આ વર્લ્ડ રેકોર્ડથી માત્ર 6 સિક્સર્સ જ દૂર છે અને તેની ઉંમર અને ફિટનેસને જોતા લાગી રહ્યું છે કે, આગામી સમયમાં તે રેકોર્ડને ખૂબ આસાનીથી તોડી નાંખશે. આ યાદીમાં ત્રીજા સ્થાને સનથ જયસૂર્યા છે જેણે પાકિસ્તાન વિરુદ્ધ 53 છગ્ગા ફટકાર્યા છે. જયસૂર્યા અને આફ્રિદી બંને ક્રિકેટમાંથી રિટાયર્ડ થઈ ચૂક્યાં છે. આમ, નજીકના ભવિષ્યમાં રોહિત આ રેકોર્ડ પોતાના નામે કરી લેશે અને લાંબા સમય સુધી તે અકબંધ રહેશે તે લગભગ નક્કી છે.